**Ivana Mihić** (Beograd, 13. januar 1970) srpska je glumica, producentkinja i spisateljica.

Biografija
----------

Ivana Mihić je odrasla na Banovom brdu. Kao mala bavila se ritmičkom gimnastikom. Na beogradskom takmičenju iz ritmičke gimnastike osvojila je sedmo mesto. Zatim je ritmičku gimnastiku zamenila baletom i muzikom. Završila je nižu baletsku školu *"Lujo Davičo"* i nižu muzičku školu *"Vatroslav Lisinski"*, odsek klavir. Glumu je upisala iz prvog puta, kao prva na listi. Na prijemnom je izvodila monolog drame svog oca, *"Žuta"*, a imitirala je svoju majku iz predstave *"Viktor ili deca na vlasti"* i glumicu Tanju Bošković. Diplomirala je na Fakultetu dramskih umetnosti u Beogradu, u klasi profesora Milenka Maričića i profesora Branislava Žage Mićunovića, koju je prve dve godine vodio profesor Vladimir Jevtović. U klasi sa njom bili su i: Dubravka Mijatović, Tamara Vučković, Dragan Mićanović, Nebojša Dugalić, Goran Šušljik, Željko Mitrović (glumac), Mirsad Tuka.

Filmsku karijeru započela je kao devetogodišnjakinja, ulogom u filmu *Srećna porodica*, a nastavila kao trinaetogodišnjakinja, ulogom u filmu *Varljivo leto '68*. Pozorišnu karijeru započela je glavnim ulogama u predstavama *"Neki to vole vruće"* (*Pozorište na Terazijama*) i *"Sirano od Beržeraka"* (*Narodno pozorište u Beogradu*). Snimila je za *PGP RTS* CD i kasetu sa muzikom iz predstave *"Trinidad"*, i gostovala kao izvođač na CD-u Tine Milivojević *"Uspavanke za bebe i malu decu"*. 1996. godine, Ivana je osnovala svoju filmsku producentsku kuću *"HORIZONT"*, a kao producent i izvršni producent potpisuje sledeće filmove: *Kupi mi Eliota*, *Mehanizam*, *Ona voli Zvezdu*, *Siroti mali hrčki 2010*, kao i TV seriju *Kuća sreće*.

Sa filmovima producentske kuće *"HORIZONT"* učestvovala je u preko pedeset internacionalnim filmskim festivalima. Za produkciju svojih filmova više puta je nagrađivana domaćim i stranim priznanjima. Dobitnik je i filmske internacionalne nagrade za najbolju glumicu na Međunarodnom filmskom festivalu u Aleksandriji za ulogu u filmu *Mehanizam*. Za istu ulogu nagrađena je *"Oskarom popularnosti"*, 2000. godine, kao najpopularnija glumica po izboru publike, i nizom drugih priznanja. Bila je član žirija Međunarodng filmskog festivala u Leču. Četiri godine je bila predsednik *"Skupština Asocijacije" filmskih producenata u Srbiji*. Angažovana je u nizu humanitarnih akcija pod nazivom *"Izvor svetlosti"*.

Ivana se bavi i pisanjem. Do sada je napisala i objavila četiri knjige: *"Moj drug, ispodkrevetni Mrak"* (u saradnji sa Verom Čukić), *"Moj jedini život"*, *"Led"* i *"Headhunters"*. Od decembra 2008. godine piše kolumne za dnevne novine "Politika", u rubrici *"Pogledi sa strane"*.

Kćerka je scenariste Gordana Mihića i glumice Vere Čukić.

Uloge
-----

|  |
| --- |
| **Filmografija glumice Ivane Mihić**  |
| God. | Naziv | Uloga

 |
| 1970.-te |
| 1979. | Srećna porodica | starija kćerka |
| 1980.-te |
| 1984. | Varljivo leto '68 | Vladica |
| 1987. | Oktoberfest |  |
| 1988. | Roman o Londonu (serija) | Mis Mun |
| 1990.-te |
| 1991. | Sarajevske priče | Đana Rađenović |
| 1991. | Najtopliji dan u godini | Zoranova devojka |
| 1993. | Napadač | Jelena |
| 1993-1994. | Srećni ljudi | Katarina Keti Babović |
| 1995. | Terasa na krovu | Anđa Mišković |
| 1995-1996. | Srećni ljudi 2 | Katarina Keti Babović |
| 1996-1997. | Gore dole | Kristina Kiki Jakšić |
| 1998. | Kupi mi Eliota |  |
| 2000.-te |
| 2000. | Mehanizam | Snežana |
| 2003. | Kuća sreće |  |
| 2005. | Libero | plavuša |
| 2005. | Ivkova slava | francuska snajka |
| 2006. | Uslovna sloboda | Marta |
| 2010. | Priđi bliže | Ljubica Protić |
| 2010. | Ma nije on takav | Marina |
| 2008-2011. | Moj rođak sa sela | Divna Majstorović Vranić |
| 2012.-2017 | Vojna akademija (TV serija) | Emilija Stošić |

Izvori
------

1. 

2. 

3.

Spoljašnje veze
---------------

* Ivana Mihić na IMDb-u (`en`)